Kiss Me Deadly

***Kiss Me Deadly*** (), na području bivše Jugoslavije poznat pod naslovom ***Poljubac smrti***, koji se ponekad naziva posljednjim klasičnim, ali također smatra i jednim od najznačajnijih i najuticajnijih ostvarenja žanra film noir.

Predstavlja adaptaciju romana *[[Kiss Me, Deadly]]* Mickeya Spillanea, dijela serije o privatnom detektivu Mikeu Hammeru. Protagonist, čiji lik tumači Ralph Meeker, je losanđeleski privatni detektiv Mike Hammer koji jedne noći pokupi naizgled rastrojenu autrostopericu (čiji lik tumači Cloris Leachman) prije nego što oboje budu oteti od kriminalaca koji će nesretnu djevojku mučiti do smrti. Radnja prikazuje kako Hammer sticajem okolnosti preživljava i uspijeva pobjeći, te nakon toga, ne birajući sredstva, nastoji razotkriti naručitelje otmice, a što će ga odvesti do naučnika (čiji lik tumači Albert Dekker), koji se želi dočepati kutije s tajanstvenim, ali očigledno dragocjenim sadržajem.

Scenarist A. I. Bezzerides je po političkim uvjerenjima bio ljevičar, te je, prema vlastitim riječima, bio toliko zgađen promoviranjem vigilantizma i desničarskom Spillaneovom politikom u originalnom romanu, da je u scenarij unio značajne izmjene, prije svega nastojeći Hammerov lik učiniti što nasilnijim i antipatičnijim. Publici i kritici je, međutim, najviše u oči palo to što se u filmu nikada ne razotkrije sadržaj kutije koja izaziva spletke i krvoproliće, a što se danas navodi kao jedan od klasičnih primjera MacGuffina u popularnoj kulturi. Njen sadržaj se tek sugerira u završnoj apokaliptičkoj sceni filma koja se često tumači kao odraz tadašnje hladnoratovske tjeskobe i straha od sveopćeg nuklearnog uništenja, te koja je ušla u brojne filmske antologije. *Kiss Me Deadly* je predstavljao prvu govornu ulogu za Cloris Leachman, koja je bila trudna za vrijeme snimanja, a koja će nakon toga ostvariti uspješnu karijeru kao karakterna glumica.

*Kiss Me Deadly* je poznat i po tome što su mu brojni ugledni filmaši odali počast - prije svega Steven Spielberg u *[[Raiders of the Lost Ark|Otimačima izgubljenog kovčega]]* te Quentin Tarantino u filmu *[[Pulp Fiction]]*.

## Uloge

* Ralph Meeker ... Mike Hammer
* Albert Dekker ...  Dr. G.E. Soberin
* Paul Stewart ... Carl Evello
* Juano Hernandez ... Eddie Yeager
* Wesley Addy ... Por. Pat Murphy
* Marian Carr ... Friday
* Maxine Cooper ... Velda
* Cloris Leachman ... Christina Bailey
* Gaby Rodgers ... Gabrielle (Lilly Carver)
* Nick Dennis ... Nick
* Jack Lambert ... Sugar Smallhouse
* Jack Elam ... Charlie Max
* Jerry Zinneman ... Sammy
* Leigh Snowden ... Cheesecake

* Percy Helton ... Doc Kennedy
* Mady Comfort ... Jazz pjevačica
* Strother Martin ... Harvey Wallace
* Kitty White ... Vokalistica u klubu
* James Seay ... Agent FBI
* Bing Russell ... Policijski detektiv
* Paul Richards ... Paul Richards
* Sam Balter ... Radio-spiker (glas)
* Eddie Beal ... Pomoćnik
* Marjorie Bennett ... Menadžer
* Fortunio Bonanova ... Carmen Trivago
* Ben Morris ... Radio-spiker
* Leonard Mudie ... Recepcionar u Athletic Clubu

## Izvori

## Vanjske veze
* 
* 
* 
* ''Kiss Me Deadly''  article by Alain Silver ("Evidence of a Style")
* ''Kiss Me Deadly'' essay J. Hoberman for The Criterion Collection ("Kiss Me Deadly: The Thriller of Tomorrow")
* ''Kiss Me Deadly'' photos from the set of at The Criterion Collection
* ''Kiss Me Deadly'' article by Glenn Erickson ("The Kiss Me Mangled Mystery") 
*